கேள்வி: அன்னா அக்மடோவா இலக்கிய நினைவு அருங்காட்சியகம் - அரண்மனை பற்றி தகவல் சொல்.
பதில்: இந்த அருங்காட்சியகம் போண்டங்கா ஆற்றங்கரையில் உள்ள நீரூற்று இல்லத்தின் தெற்கு பிரிவில் (எண் 53) அமைந்துள்ளது. இந்த நீரூற்று இல்லம் 18ஆம் நூற்றாண்டில் உன்னதமான ஷெரெமெடேவ் குடும்பத்திற்கான அரண்மனையாகக் கட்டப்பட்டது. அதே நேரத்தில் தோட்டத்தில் தெற்கு பிரிவு 1845-இல் சேர்க்கப்பட்டது. இது ஐரோனிம் கோர்சினியால் வடிவமைக்கப்பட்டது. 1935 முதல் 1941 வரை, இது பிரபலமான அறிவியல் அருங்காட்சியகமாக இருந்தது. இது செருமானியப் படையெடுப்பைத் தொடர்ந்து உடனடியாக மூடப்பட்டது. அக்மடோவா தனது இரண்டாவது கணவர் விளாடிமிர் ஷிலேய்கோவுடன் 1918-1920-இல் நீரூற்று இல்லத்தின் வடக்கு தோட்டப் பிரிவிலும், பின்னர் தெற்கில் நிக்கோலாய் புனினுடன் (1920 களின் நடுப்பகுதியிலிருந்து பிப்ரவரி 1952 வரை) வசித்து வந்தார். இப்போது பிரதான கட்டிடத்தில் தூய பீட்டர்சுபெர்கு இசை அருங்காட்சியகமும் செயல்படுகிறது. மேலும் இதில் ஒரு பிரிவு கவிஞரின் அருங்காட்சியகத்திற்கு அர்ப்பணிக்கப்பட்டுள்ளது.
கேள்வி: அன்னா அக்மடோவா இலக்கிய நினைவு அருங்காட்சியகம் - அருங்காட்சியகம் குறித்து விரிவாக சொல்லுங்கள்.
பதில்: அக்மடோவா அருங்காட்சியகம் தசுதாயெவ்சுகி இலக்கிய மற்றும் நினைவு அருங்காட்சியகத்தின் ஒரு கிளையாக 1989-இல் திறக்கப்பட்டது.[http://spbcity.info/eng/content/view/56/81/ The Anna Akhmatova Museum at The Fountain House] , [http://spbcity.info/ St Petersburg City information]. 2003ஆம் ஆண்டில், கண்காட்சி நினைவுச்சின்னமாக (அக்மடோவா மற்றும் புனினின் மீட்டமைக்கப்பட்ட அடுக்குமாடிக் குடியிருப்புகளுடன்) மற்றும் இலக்கியப் பகுதிகளாகப் பிரிக்கப்பட்டது. 2009ஆம் ஆண்டு வரை, அருங்காட்சியகத்தின் சேகரிப்பில் சுமார் 50,000 பொருட்கள் இருந்தன. இதில் அக்மடோவாவின் படைப்புகள், புகைப்படங்கள் மற்றும் அக்மடோவா மற்றும் அவரது சமகாலத்தவர்களின் கையெழுத்துப் பிரதிகள் இடம் பெற்றன.